אמה רוברטס

אמה רוז רוברטס (באנגלית: Emma Rose Roberts; נולדה ב-10 בפברואר 1991) היא שחקנית, זמרת ודוגמנית אמריקאית. בתו של השחקן מועמד פרס האוסקר, אריק רוברטס ואחייניתה של השחקנית זוכת פרס האוסקר, ג'וליה רוברטס. נודעת בעיקר בזכות תפקידיה בסדרות וסרטים ״צעקה 4״ "לא מדהימה", "מלכות הצעקה", "אימה אמריקאית", ובסרטים "ננסי דרו", "אנחנו המילרים", ו"משחקי חובה". רוברטס נולדה ברינבק, ניו יורק שבארצות הברית. אביה הוא השחקן אריק רוברטס, ודודתה (אחותו של אביה) היא השחקנית ג'וליה רוברטס. אמה היא קלי קנינגהאם. הוריה נפרדו כשהייתה תינוקת. בספטמבר 2011, החלה ללמוד בשרה לורנס קולג' אך עזבה את הלימודים כדי לקדם את הקריירה. מגיל צעיר נכחה במספר צילומים והפקות שבהן שיחקה דודתה, ג'וליה רוברטס. בעקבות זאת החלה להתעניין במשחק, ולמורת רוחה של אמה, עשתה את הופעת הבכורה שלה כבר בגיל 9, בסרט הדרמה "שאיפות". בשנת 2003 אמורה הייתה לגלם את התפקיד הראשי בסרט העצמאי "Daisy Winters", אך הצילומים מעולם לא יצאו לפועל עקב בעיות כלכליות. בשנת 2004 גילמה את אדי סינגר בסדרת הטלוויזיה "לא מדהימה" מבית ניקלודיאון. על תפקידה זה היא הייתה מועמדת לפרס בחירת הנוער ופרסים נוספים. הסדרה שודרה במשך שלוש עונות בין השנים 2004–2007, וכללה 42 פרקים. בנוסף, בשנת 2004, השתתפה רוברטס כאורחת בסיטקום "דרייק וג'וש" מבית ניקלודיאון. בשנת 2006 כיכבה בסרט "אקווה מרין", תפקיד שהקנה לה את פרס האמן הצעיר לשחקנית המשנה הטובה ביותר. בשנת 2007 השתתפה בסרט "ננסי דרו" בתפקיד הדמות הראשית. בשנת 2008 כיכבה בתפקיד הראשי בסרט "ילדת פרא", שמספר על ילדה מרדנית ממאליבו אשר נשלחת לפנימייה באנגליה, כמו גם בסרט "ליים-לייף". בשנת 2009 השתתפה בסרט "בית מלון לכלבים". בשנת 2010 שיחקה בתפקיד ג'ואנה במותחן "4.3.2.1" שכתב וביים נואל קלארק. בשנת 2011 שיחקה בשישה סרטים: "יום האהבה", "12", "סיפור מצחיק","סטטוס: ידידים" ובסרט הנעורים היפני "Memoirs of a Teenage Amnesiac" לצדו של אנטון ילצ'ין. ובנוסף לכל, שיחקה את הדמות ג'יל רוברטס מתוך הסרט "הצעקה 4" - שם שיחקה את אחת מן הרוצחות, גוסטפייס. בשנת 2013 שיחקה בסרט הקומדיה "אנחנו המילרים", בתור נערה חסרת בית בשם קייסי. באותה שנה שיחקה בתפקיד ראשי בדרמה "עולם המבוגרים" לצד ג'ון קיוזאק. בנוסף לכך, החלה לשחק בסדרה ״אימה אמריקאית״ בשנת 2013 עד שנת 2023. בשנת 2015 שיחקה תפקיד ראשי בסדרת קומדיית האימה "מלכות הצעקה" בתפקיד שאנל אוברלין. בשנת 2016 שיחקה בתפקיד ראשי במותחן הטכנולוגי "משחקי חובה". בשנת 2017 שיחקה בדרמה הביוגרפית "אני מייקל" לצד ג'יימס פרנקו. בשנת 2020, שיחקה בסרט המקורי של נטפליקס "הולידייט" לצידו של לוק ברייסי. בשנת 2005 הקליטה בחברת קולומביה רקורדס את האלבום "Unfabulous and More" שיצא בספטמבר אותה שנה, ושימש פסקול לסדרת הטלוויזיה "לא מדהימה" שבה כיכבה. במהלך אותה שנה הקליטה את השיר "If I Had It My Way" כפסקול לסרט "נסיכת הקרח" של אולפני דיסני. בשנת 2006 הקליטה את השיר "Island in the Sun", עיבוד לשיר של להקת הרוק ויזר. השיר שימש פסקול לסרטה "אקווה מרין". בשנת 2012, החלה רוברטס לצאת עם השחקן אוון פיטרס לאחר שהכירו על סט הסרט "עולם המבוגרים". ביולי 2013, בזמן שהם שהו במלון במונטריאול, קנדה, מישהו שמע סכסוך שהגיע מחדרם והזעיק את המשטרה. לאחר "ויכוח סוער", הם החלו להכות אחד את השני. כשהמשטרה הגיעה, הם עצרו את רוברטס. פיטרס לא נעצר מכיוון שלרוברטס לא היו פציעות נראות לעין ולפיטרס היה אף ושפה מדממים וסימני חבלה ונשיכה רבים על גופו. ניתנה לו האפשרות להגיש נגד רוברטס כתב אישום, אבל הוא סירב. כעבור כמה זמן בני הזוג חזרו ותיארו את החוויה כ"אי הבנה מצערת" ושהם עובדים יחד כדי לעבור את זה. במרץ 2014, השניים התכוונו להתארס אך נפרדו, הם חזרו לקשר זוגי תוך פחות משנה אך במרץ 2019 הודיעו השניים כי הם נפרדו בשנית. החל מאותה שנה היא בזוגיות עם השחקן גארט הדלונד, וב-27 בדצמבר 2020 נולד בנם הראשון, רודס. בינואר 2022 הודיעו השניים על פרידתם. מדיה וקבצים בנושא אמה רוברטס בוויקישיתוף אמה רוברטס, ברשת החברתית פייסבוק אמה רוברטס, ברשת החברתית אקס (טוויטר) אמה רוברטס, ברשת החברתית אינסטגרם אמה רוברטס, ברשת החברתית VK אמה רוברטס, במסד הנתונים הקולנועיים IMDb (באנגלית) אמה רוברטס, באתר "אידיבי", מאגר הידע העברי לקולנוע ישראלי ועולמי אמה רוברטס, באתר AllMovie (באנגלית) אמה רוברטס, באתר Rotten Tomatoes (באנגלית) אמה רוברטס, באתר Box Office Mojo (באנגלית) אמה רוברטס, באתר Metacritic (באנגלית) אמה רוברטס, במסד הנתונים הקולנועיים KinoPoisk (ברוסית) אמה רוברטס, באתר אפל מיוזיק (באנגלית) אמה רוברטס, באתר ספוטיפיי אמה רוברטס, באתר סאונדקלאוד (באנגלית) אמה רוברטס, באתר Last.fm (באנגלית) אמה רוברטס, באתר AllMusic (באנגלית) אמה רוברטס, באתר MusicBrainz (באנגלית) אמה רוברטס, באתר דיזר אמה רוברטס, באתר Yandex.Music (ברוסית) אמה רוברטס, באתר Discogs (באנגלית) אמה רוברטס, באתר Genius אמה רוברטס, באתר בילבורד (באנגלית) אמה רוברטס, באתר טיידל (באנגלית) אמה רוברטס, באתר אמזון מיוזיק דודי כספי, ‏אישה יפה 2.0, באתר ‏מאקו‏, 28 ביולי 2016 עמית סרויה, It's over: אמה רוברטס ביטלה את האירוסין, באתר פרוגי, ‏13 ביוני 2015 עמית סרויה, OMG: אמה רוברטס ובן הזוג נותנים הזדמנות שנייה, באתר פרוגי, ‏28 בנובמבר 2016 Hough, Alexanda (January 14, 2021). Emma Roberts Finally Shares a First Glimpse of Her Baby Boy—& Reveals His Name. Pure Wow. Retrieved January 17, 2021 ענבל חננאל, אמה רוברטס ובן זוגה נפרדו, ואז הוא נעצר, במדור "פנאי פלוס" באתר ynet‏, 24 בינואר 2022